Planlæggerne og politikerne glemte at spørge i Hasle, inden de planlagde letbanens etape to.

Inden de slog stregerne, så letbaneskinnerne kom til at køre op ad Viborgvej, over Hasle Torv gennem Ryhavevej og Edwin Rahrs Vej til letbanen rammer Gellerupparken.

Havde de gjort sig den ulejlighed at spørge Hasle-borgerne Freddy Wisler, Poul Dahl og Kirsten Kjærgaard, så havde svaret været et nej. Et nej af den rungende slags.

Læs også: Letbanen forsinket: Åbner først efter sommerferien

Sammen med omkring otte andre borgere i Hasle har de dannet en beboergruppe med det udtrykkelige formål at undgå at få letbanen til bydelen.

- Hasle har en grøn identitet. Den kommer letbanen til at spolere, siger Fredy Wisler.

Han frygter også for Viborgvejs 100 år gamle vejtræer.

- Efter alt at dømme vil en letbane kræve så meget plads, at alléen op til Ringgaden vil blive ødelagt, siger Freddy Wisler.